9 мартта БВРС Ҡыҙыл гвардияның башҡорт отрядтарын ( һаны 1 мең кешегә еткән ) ойошторорға ҡарар итә , 17 мартта “ Автономиялы Башҡортостан территорияһында Эшсе , крәҫтиән һәм һалдат депутаттары советтары ойоштороу тураһында инструкция ” баҫтырып сығара . 25 мартта БВРС РСФСР Милләттәр эштәре буйынса халыҡ комиссариатына “ Башҡортостан автономияһы проекты ” буйынса килешеү һәм раҫлау өсөн Б.Ә.Шәфиев етәкс. делегаттар төркөмөн ебәрә .